EuroBench/eurobench-wiki-ga-topics huggingface dataset:
Is scríbhneoir Éireannach agus foilsitheoir Gaeilge a rugadh in Inis Treabhair i gCeantar na nOileán, Conamara sa bhliain 1962 é Mícheál Ó Conghaile. Tá dintiúirí B.A. agus M.A. bainte amach aige ó Ollscoil na hÉireann, Gaillimh. Chuir sé tús leis an gcomhlacht foilsitheoireachta Cló Iar-Chonnachta sa bhliain 1985, a bhfuil litríocht agus ceol Chonamara mar phríomhtháirge aige.

Catagóir: Scríbhneoirí Éireannacha
Is scannán é Stardust atá bunaithe ar an leabhar le Neil Gaiman a bhfuil an t-ainm céanna air. B'é Matthew Vaughn stiúrthóir an scannáin. Tháinig an scannán ar an scáileán ar an 10 Lúnasa sa bhliain 2007.

Catagóir: Scannáin Mheiriceánacha
Ba scríbhneoir Éireannach é Malachy G. Carroll (1918–2012). Rugadh agus tógadh i nDún Dealgan é. Fuair sé a chuid oideachais ó na Bráithre Críostaí. B’abhar múinteora i mBaile Átha Cliath é agus bhain sé B.A. agus Ph.L. amach san Ollscoil Náisiúnta. Bhí sé pósta agus ag múineadh litearthacht in acadamh i Londain ina dhiaidh sin. Fuair sé bás sa bhliain 2012. Is cosúil go raibh suim ar leith ag Carroll in ábhair chráifeacha mar scríobh sé roinnt leabhar sa seanrá seo, ina measc siúd, beathaisnéisí ar St. Thomas Aquinas (1949), Padre Pio (1955) agus St. Emilie de Vialar (1956) mar aon le leabhair ar scéalta Matt Talbot (1948), Blessed Julie Billiart (1950), Fr. Etienne Pernet (1952), agus ábhair eile tríd na seascaidí agus na seachtóidí, ina measc siúd The treatment of scruples, 1964 (féach 'An Coimhthíoch': alt le Seán Mac Cionnaith).

Catagóir: Scríbhneoirí Éireannacha
Ba é Mícheál Dónall Ó hUigínn (18 Aibreán 1941 i Luimneach a rugadh é) naoú hUachtarán na hÉireann ón mbliain 2011 go dtí 2025. Socheolaí, file, údar, craoltóir agus polaiteoir atá ann, a bhí ina Theachta Dála de chuid Pháirtí an Lucht Oibre sular toghadh mar Uachtarán é.

Catagóir: Polaiteoirí na hÉireann
Éan atá dúchasach don Domhan Úr, cosúil le smólach le gob géar, rud beag cuartha le heireaball fada. Canann sé go maith. Is aithriseoir an-mhaith é. Áitríonn sé foraoisí is áiteanna tomacha, agus itheann inveirteabraigh is torthaí. Tugtar “éan aithrise” ar thart ar 17 speiceas in dhá ghéineas, Mimus agus Melanotis laistigh den fhine Mimidae.

Catagóir: Éin
Planda ilbhliantúil dreapaire fréamhaithe atá dúchasach do na réigiúin mheasartha uile, beagnach. Na duilleoga sonrach cleiteach, clúdaithe go dlúth le ribí gruaige síodúla airgeadacha; na bláthanna le heipeachailís is cailís, cúigpheitealach buí. D'úsáidtí na fréamhacha stáirseacha mar bhia anallód.

Catagóir: Plandaí
Is éan í an eala thundra (Cygnus columbianus). Tá dhá fhospeiceas ann, Cygnus columbianus columbianus le gob dubh (Béarla: whistling swan), agus Eala Bewick (Cygnus columbianus beweckii) le gob dubh agus buí.

Catagóir: Éin
Éin uisciúla, go príomha na lachain, na géanna is na healaí. Tugtar éanlaith fhiáin orthu freisin. Go minic ciallaíonn éanlaith uisce go bhfuil siad i ngéibheann, agus éanlaith fhiáin go bhfuil siad faoi shealgaireacht. Uaireanta cuimsíonn an téarma éin uisciúla uile, cosúil leis na lapairí.

Catagóir: Éin
Is scannán oll-laochra Meiriceánach ón mbliain 1996 é Generation X. Tá sé bunaithe ar an gcarachtar de chuid Marvel Comics den ainm chéanna. Ba é Jack Sholder an stiúrthóir, agus ba Eric Blakeney an scríbhneoir.

Catagóir: Scannáin Mheiriceánacha
Polaiteoir Éireannach ab ea John Joe O'Reilly (24 Aibreán 1881 - 28 Nollaig 1967). Bhí sé ina bhall de Chumann na nGaedheal ar dtús agus ansin Fine Gael.

Catagóir: Polaiteoirí na hÉireann
Is polaiteoir Éireannach agus Teachta Dála do Baile Átha Cliath Thoir Thuaidh é Seán Kenny. Tá sé ina bhall de Pháirtí an Lucht Oibre. Is as Gaillimh dó. Níor ghlac sé páirt san Olltoghchán 2016.

Catagóir: Polaiteoirí na hÉireann
Is í an gé alabhreac chosbhuí (Anseranas semipalmata) an t-aon speiceas ionadaíoch beo den fhine Anseranatidae. Tá an t-éan uisce coitianta seo le fáil i dtuaisceart na hAstráile agus i ndeisceart na Nua-Ghuine. Toisc go bhfuil seans maith ann go mbeidh an speiceas ag fánaíocht, go háirithe nuair nach mbíonn sé ag pórú, déantar é a thaifeadadh uaireanta lasmuigh dá raon croí. Bhí an speiceas forleathan freisin i ndeisceart na hAstráile, ach d’imigh siad as sin den chuid is mó mar gheall ar dhraenáil na mbogach inar tógadh na héin uair amháin. Mar gheall ar a dtábhacht do na bundúchasaigh áitiúla mar fhoinse bia séasúrach, mar ábhair seilge áineasa, agus mar dhíol spéise do thurasóirí, cinntíodh a láithreacht fairsing agus chobhsaí i dtuaisceart na hAstráile ina “bainistíocht chosanta”.

Catagóir: Éin
Is éan é an t-éan oighinn (Seiurus aurocapilla). Is ball d'fhine na bParulidae é. Caitheann sé an samhradh in oirthear agus lár Mheiriceá Thuaidh agus an geimhreadh i bhFlorida, Cúba, Meiriceá Láir agus áiteanna eile ina gcóngar.

Catagóir: Éin
Tá níos mó ná áit amháin in Éirinn a bhfuil an t-ainm An Bhuaile Bheag air: An Bhuaile Bheag, Contae Chill Dara (An Fhorrach Mhór): baile fearainn i gContae Chill Dara An Bhuaile Bheag, Contae Chill Dara (An Nás Theas): baile fearainn i gContae Chill Dara An Bhuaile Bheag, Contae Chill Dara (Baile an Fhóntaigh): baile fearainn i gContae Chill Dara An Bhuaile Bheag, Contae Chill Dara (Uíbh Fhailí Thiar): baile fearainn i gContae Chill Dara An Bhuaile Bheag, Contae Chorcaí: baile fearainn i gContae Chorcaí An Bhuaile Bheag, Contae Laoise: baile fearainn i gContae Laoise An Bhuaile Bheag, Contae Loch Garman: baile fearainn i gContae Loch Garman An Bhuaile Bheag, Contae Mhaigh Eo: baile fearainn i gContae Mhaigh Eo An Bhuaile Bheag, Contae na Gaillimhe (An Longfort): baile fearainn i gContae na Gaillimhe An Bhuaile Bheag, Contae na Gaillimhe (Baile Locha Riach): baile fearainn i gContae na Gaillimhe An Bhuaile Bheag, Contae Phort Láirge: baile fearainn i gContae Phort Láirge

Catagóir: Tíreolaíocht na hÉireann
Baineann an Comhlimistéar Taistil le cearta agus pribhléidí cómhalartacha atá i bhfeidhm sa Ríocht Aontaithe and Poblacht na hÉireann. Áirítear sochar slándála sóisialaí, seirbhísí sláinte agus vótáil i dtoghcháin sna cearta seo.

Catagóir: Tíreolaíocht na hÉireann
Fine an-mhór plandaí blátha (Angiosperma) is ea na hAsteraceae. Tá breis is 23,600 speiceas den fhine ann, iad scaipthe thar 1,620 géineas agus 13 fofhine. "Nóiníní" a thugtar ar bhaill den fhine go minic, ag brath ar an speiceas. Is iad na hOrchidaceae an t-aon fhine i measc na bplandaí blátha a bhfuil níos mó speiceas inti.

Catagóir: Plandaí
Is éin iad na héin chreiche a sheilgeann ainmhithe móra (mamaigh is éin eile) le haghaidh bia. Bíonn gob láidir cuartha is ingne géara acu. Cuimsíonn siad na seabhaic, na hiolair, badhbha an tSeandomhain, an rúnaí, na seabhaic seilge, badhbha an Domhain Úir (ina measc, na condair), agus b'fhéidir na hulchabháin.

Catagóir: Éin
Ball de ghrúpa mór plandaí atá ilbhliantúil den chuid is mó, ó Mheiriceá, an Eoráise is an Afraic is ea astar. Na bláthchinn cosúil le nóiníní, i gcrobhaingí de ghnáth. Na bláthóga gathacha seachtracha gorm, corcra, bándearg nó bán. Ag bláthú sa bhfómhar nó déanach sa samhradh go minic. Cuid mhaith díobh an-choitianta mar mhaisiúcháin.

Catagóir: Plandaí
Eagarthóir agus scríbhneoir as Contae Ard Mhacha ab ea Seosamh Ó Duibhginn (19 Aibreán 1914 – 17 Feabhra 1994). Tá sé le háireamh ar an mbeagán daoine arbh í iriseoireacht na Gaeilge a slí bheatha ar feadh na coda is mó dá saol.

Catagóir: Scríbhneoirí Éireannacha
Planda bliantúil, dúchasach don Eoraip is iarthar na hÁise. Na duilleoga fiaclach nó roinnte, rud beag méith, na cinn uachtaracha ag fáisceadh an ghais. Na bláthchinn órga buí. Fiaile anacrach sa ghort arbhair tráth, agus faightear fós ar thalamh insaothraithe é.

Catagóir: Plandaí
Polaiteoir Éireannach ab ea Thomas F. O'Higgins (1890 - 1 Samhain 1953). Tógadh sa Sráidbhaile i gContae Laoise é. Bhí sé ina bhall de Chumann na nGaedheal ar dtús agus ansin Fine Gael. Fuair sé bás agus é in oifig go fóill.

Catagóir: Polaiteoirí na hÉireann
Is scannán oll-laochra Meiriceánach ón mbliain 2024 é Deadpool & Wolverine. Tá sé bunaithe ar an gcarachtar de chuid Marvel Comics den ainm chéanna, agus seicheamh ar Logan agus Deadpool 2. Ba é Shawn Levy an stiúrthóir agus Levy, Ryan Reynolds, Rhett Reese, Paul Wernick, agus Zeb Wells na scríbhneoirí. Tháinig Avengers: Doomsday agus Avengers: Secret Wars amach níos déanaí.

Catagóir: Scannáin Mheiriceánacha
Is éan é an lon dubh (Turdus merula). Tugtar céirseach ar an éan baineann. Is baill d'fhine na Turdidae iad. Póraíonn sé san Eoraip, san Afraic Thuas, agus san Áise Theas ó dhúchas. Tugadh iad isteach fosta san Astráil agus sa Nua-Shéalainn, ina bhfuil anois freisin daonraí a phóraíonns. Itheann an lon dubh feithidí, péistí, sméara agus torthaí eile. I roinnt codanna a réimse, is éan cónaitheach atá ann, fad is i gcodanna eile bíonn sé ag imirce, nó fiú bíonn éin chónaithigh agus éin imircigh san áit céanna.

Catagóir: Éin
Féar ollmhór adhmadach. Na gnéithe trópaiceacha is fothrópaiceacha den chuid is mó, ach cuid bheag acu measartha. Fásann siad i dtortáin mhóra go han-tapa, suas le 40 cm i lá amháin, agus sroicheann airde 36 m. Bláthaíonn cuid de na gnéithe go bliantúil, ach ní bhláthaíonn cuid eile ach tar éis na mblianta, agus ansin faigheann siad bás. Soláthraíonn sé péacáin inite, adhmad éadrom, agus cánaí i gcomhair an ghairdín is troscáin.

Catagóir: Plandaí
Is éan í an ghlasóg shráide (Motacilla alba yarrellii) . Is baill d'fhine na Motacillidae iad. Is fospeiceas den ghlasóg bhán í. Gabhann an ghlasóg seo feithidí le n-ithe gar don talamh, nó bailíonn iad ar bhóithre tar éis don trácht iad a mharú. Uaireanta, cuireann sí fúithi sa chathair. Neadaíonn sí i bpoll, líneáilte le caonach, duilleoga feoite, gruaig is cleití. Bíonn suas le dhá ál aici in aghaidh na bliana.

Catagóir: Éin
Planda an-ghéagach bliantúil a fhásann 1 m ar airde é cearbhas atá dúchasach don Eoraip. Na duilleoga roinnte go mion i maotháin chaola lansa-chruthacha. Na bláthanna iompartha in umbail 2-4 cm ar leithead, na peitil scothbhán, go domhain eangach. Na torthaí (na síolta cearbhais) 3-6 mm ar fhad, féitheach, le boladh láidir nuair a chomhbhrúitear iad. Úsáidtear na torthaí go forleathan mar spíosra, agus chun blas a chur le harán, cácaí is cáis. Is comhábhar riachtanach i licéar Kümmel na torthaí freisin.

Catagóir: Plandaí
Fear státaire Sasanach a rugadh sa cheathrú haois déag ab ea Sir John Morice, Morris nó Moriz (a fuair bás sa bhliain 1362) ach a chaith a shaol oibre den chuid is mó in Éirinn. Cuimhnítear air go príomha as a chuid iarrachtaí díograiseacha, cé nach raibh siad an-rathúil, chun riarachán na hÉireanna leasú, agus as an bhfíric go bhfuil portráid de ann fós. Deirtear gurb é seo an portráid is luaithe de bhreitheamh Éireannach agus tá sé ar taispeáint don phobal.

Catagóir: Polaiteoirí na hÉireann
Scríbhneoir, úrscéalaí agus scriptscríbhneoir de chuid na hÉireann é John Banville (rugadh i Loch Garman ar 8 Nollaig 1945). Bronnadh an Duais Man Booker ar Banville as an 18ú húrscéal aige, The Sea, agus an Duais Franz Kafka i mí Bealtaine, 2011. Ó am go chéile scríobhann sé faoin ainm chleite Benjamin Black.

Catagóir: Scríbhneoirí Éireannacha
Is éard is borráiste gorm ann ná planda láidir bliantúil a fhásann 60 cm ar airde, cumhdaithe le ribí righne bána, dúchasach do lár na hEorpa is réigiún na Meánmhara. Na duilleoga garbh ubhchruthach. Na bláthanna 2 cm ar trastomhas, geal gorm cromtha, le 5 pheiteal spréite is antair dhubha. Saothraítear mar luibh é. Boladh cúcamair óna dhuilleoga brúite.

Catagóir: Plandaí
Polaiteoir Éireannach ab ea James Pattison (28 Meitheamh 1886 - 31 Nollaig 1963). Bhí sé ina bhall de Pháirtí an Lucht Oibre ar dtús agus ansin Páirtí Náisiúnta an Lucht Oibre agus Páirtí an Lucht Oibre arís.

Catagóir: Polaiteoirí na hÉireann
Is polaiteoir í Kathy Sinnott (29 Meán Fómhair 1950 a rugadh í). Ba Fheisire Pharlaimint na hEorpa ó Éirinn í (2004-2009). Is bean feachtais chearta daoine faoi mhíchumas í. Rugadh in Chicago, Illinois, na Stáit Aontaithe, í.

Catagóir: Polaiteoirí na hÉireann
Is éan é an cág gob-bhuí (Pyrrhocorax graculus). Is baill d'fhine na Corvidae é. Tá sé dúchasach i ndeisceart na hEorpa, i Maracó agus in áiteanna i lár na hÁise, san India agus i Neipeal. Maireann sé sna sléibhte arda.

Catagóir: Éin
Grúpa mór ilghnéitheach plandaí atá cosúil le halgaí agus na líocha fótaisintéiseacha clóraifill a is clóraifill b, a thugann a ndath glas dóibh. De réir cineáil, déanann siad bia a stóráil mar stáirse i gclóraplaist. Faightear in uisce úr iad, den chuid is mó. Bíonn staideanna inghluaiste (zóspóir) ag cuid mhaith díobh, agus snámhann siad le cabhair lascnaidí.

Catagóir: Plandaí
Is speiceas cíobhaí é Cíobhaí Beag Breac (Apteryx owenii). Díothaíodh ar an mór-roinn é ach tá timpeall 1,350 ceann den speiceas ar Oileán Kapiti agus tugadh isteach in oileáin shábháilte eile é. Dealraíonn sé go bhfuil sé ag pórú ann. Níl sé ach 25 cm ar airde agus tá meáchan 1.3 cg san éan baineann. Beirtear aon ubh amháin agus gorann an t-éan fireann í.

Catagóir: Éin
Is planda bliantúil nó ilbhliantúil ó na réigiúin mheasartha sa leathsféar thuaidh é biolar trá. Na duilleoga ubhchruthach nó duánchruthach méith, i bhfoirm cnota. Blas géar ar na duilleoga, lán de vitimín C. D'úsáideadh mairnéalaigh go dtí an 17ú céad é chun dul i ngleic le scorbach.

Catagóir: Plandaí
Tá níos mó ná áit amháin in Éirinn a bhfuil an t-ainm An Bheithigh air: An Bheithigh, Contae Dhún na nGall: mionghné i gContae Dhún na nGall An Bheithigh, Contae Mhaigh Eo (Crois Mhaoilíona): baile fearainn i gContae Mhaigh Eo An Bheithigh, Contae Mhaigh Eo (Dún Fhíne): baile fearainn i gContae Mhaigh Eo An Bheithigh, Contae Ros Comáin: baile fearainn i gContae Ros Comáin An Bheithigh, Contae Shligigh: baile fearainn i gContae Shligigh

Catagóir: Tíreolaíocht na hÉireann
Scannán grinn Meiriceánach ó 1955 é How to Be Very, Very Popular a scríobh, a léirigh agus a stiúraigh Nunnally Johnson . Bhí Betty Grable ina ról deiridh sa scannán agus bhí Sheree North ina chéad phríomhról sa scannán. Dúirt Johnson níos déanaí "I don't much like to think of How To Be Very, Very Popular because it brought fame and fortune to nobody. It was just a lousy mistake on everybody's part. "."

Catagóir: Scannáin Mheiriceánacha
Ceoldráma Meiriceánach is ea The Great Ziegfeld a rinneadh sa bhliain 1936. Bhuaigh an scannán an gradam don scannán is fearr ag na Gradaim an Acadaimh i 1937.

Catagóir: Scannáin Mheiriceánacha
Is file, teagascóir, athair, agus eagarthóir filíochta Éireannach é Tomás Ó Coileáin as Cathair Dháibhín, Luimneach. Rugadh é in 1988 agus foilsíodh dán dá chuid don chéad uair in 2007. Tá dhá bhailiúchán filíochta foilsithe aige; Inside Out (2020) agus Ar An Leoithne/On The Breeze (2024), iad beirt le Revival Press. Tá cónaí air i gCathair Luimnigh. Bhain sé an dara háit amach sa Chomórtas Filíochta mar chuid d'Fhéile Ealaíne Bhaile an Bhuinneánaigh 2024, agus bhuaigh sé an chéad áit i bhFéile Raifteirí Bhaile Locha Riach agus sa chomórtas "Hold Fast To Dreams" de chuid Drawn To The Light Press sa bhliain 2024 chomh maith. Bhí dánta i gcló aige in Aneas, HOWL New Irish Writing, The Waxed Lemon, An Gael, Comhar, The Galway Review, The Hong Kong Review, Irisleabhar Mhá Nuad, New Isles Press: Psychopomp, The Stony Thursday Book, agus sa chnuasach dátheangach "Ar An Leoithne/On the Breeze". Tá sé fós ag obair ar a chéad chnuasach lán-Ghaeilge. Eisean eagarthóir filíochta le Revival Press ó Lúnasa 2023. Bhuaigh sé an chéad duais sa chomórtas filíochta, "Aisling", ag Féile Raifteirí, Baile Locha Riach sa bhliain 2024.

Catagóir: Scríbhneoirí Éireannacha
Scannán is ea Star Wars Episode IV: The Phantom Menace (1999). Is é George Lucas stiúrthóir agus scríbhneoir na scannán. Is é an ceathrú cheann de naoi scannáin.

Catagóir: Scannáin Mheiriceánacha
Luibh bheag le bleib is ea an cloigín gorm a athnuaitear gach bliain, dúchasach d'iarthar na hEorpa. Na duilleoga beiltchruthach, an bláthra aontaobhach. Na bláthanna 1.5-2 cm ar leithead, clogchruthach cromtha, gorm ach uaireanta scoth-bhándearg nó bán. Go minic déanann sé coilíneachtaí ollmhóra i gcoillte is ar bharr aillte.

Catagóir: Plandaí
Is polaiteoir Éireannach agus iar-mhéara de chuid Nás na Rí é Darren Scully. D'éirigh sé as i Samhain na bliana 2011 tar éis dó ráiteas ciníoch a dhéanamh ar an raidió. Rinne an Teachta Dála Aodán Ó Riordáin gearán leis na Gardaí Sícohána ina thaobh faoi An tAcht um Thoirmeasc ar Ghríosú chun Fuatha, 1989.

Catagóir: Polaiteoirí na hÉireann
Ba thíreolaí clúiteach é Antoine Thomson d'Abbadie. Rugadh i mBaile Átha Cliath ar an 3 d'Eanáir 1810 é. Bascach ba ea a athair agus Éireannach ba ea a mháthair. Ba dheartháir leis Arnaud Michel d'Abbadie, taiscéalaí cáiliúil freisin.

Catagóir: Scríbhneoirí Éireannacha
Is úrscéalaí agus drámadóir Éireannach é Dave Duggan, a chónaíonn i nDoire agus a rugadh i Londain sa bhliain 1955. Cuireadh a shaothair amharclainne ar stáitse in Éirinn, Dún Éideann, Learpholl, Nua-Eabhrac agus san Afganastáin. An dráma is déanaí uaidh ná Chezzie's Chance (Blue Eagle Productions, 2018), tá snagcheol ann, agus bhí an-rath air i léiriú ag Féile Snagcheoil Dhoire. Scríobh sé an dráma Gruagairí (2007), a bhuaigh gradam ón Stewart Parker Trust, agus Makaronik (2014) don chompántas amharclannaíochta Gaeilge Aisling Ghéar. D'fhoilsigh Cló Iar-Chonnacht leagan úrscéil den dráma ficsean eolaíochta Makaronik sa bhliain 2018. I measc a shaothair don scáileán tá Dance Lexie Dance (Raw Nerve Productions, 1996), a fuair ainmniúchán do na hOscars. Is é A Sudden Sun (Guildhall Press, 2012) an dara húrscéal uaidh agus is é Related Lives: An Imagined Memoir (Guildhall Press, 2016) an leabhar is déanaí uaidh. Tá blag aige ag breathingwithalimp.blogspot.com agus tá breis eolais ar a shaothar ag www.facebook.com/DaveDugganWriter

Catagóir: Scríbhneoirí Éireannacha
Tá níos mó ná áit amháin in Éirinn a bhfuil an t-ainm An Caisleán Riabhach air: An Caisleán Riabhach, Contae an Dúin: baile fearainn agus baile i gContae an Dúin An Caisleán Riabhach, Contae an Longfoirt: baile fearainn i gContae an Longfoirt An Caisleán Riabhach, Contae Luimnigh: baile fearainn i gContae Luimnigh An Caisleán Riabhach, Contae Mhaigh Eo (Clann Mhuiris): baile fearainn i gContae Mhaigh Eo An Caisleán Riabhach, Contae Mhaigh Eo (Tír Amhlaidh): baile fearainn i gContae Mhaigh Eo An Caisleán Riabhach, Contae Phort Láirge: baile fearainn i gContae Phort Láirge An Caisleán Riabhach, Barúntacht: barúntacht i gContae Ros Comáin An Caisleán Riabhach, Contae Ros Comáin: baile i gContae Ros Comáin An Caisleán Riabhach, Contae Uíbh Fhailí: baile fearainn i gContae Uíbh Fhailí

Catagóir: Tíreolaíocht na hÉireann
Is scannán beochana Meiriceánach é Shrek ón bhliain 2001. Tá sé bunaithe ar an leabhar síscéal Shrek a scríobh William Steig i 1990. Scannán scigaithris is ea é, ag déanamh ceap magaidh ar scannáin shíscéal eile, ar nós scannáin beochana Disney. Insíonn an scéal dúinn faoin eachtraí Shrek (Mike Myers), gruagach glas ina chónaí i seascann. Ghlac Mike Myers, Eddie Murphy, Cameron Diaz agus John Lithgow páirt ann. Bhuaigh Shrek Gradaim an Acadaimh don Scannán Beochana is Fearr, an chéad uair a bronnadh an gradam. Bhí trí scannáin eile sa tsraith, Shrek 2 (2004), Shrek the Third (2007), agus Shrek Forever After (2010).

Catagóir: Scannáin Mheiriceánacha
Is iad na castáin na crainn agus na toir dhuillsilteacha sa ghéineas Castanea (Fagaceae). Tá siad dúchasach do réigiúin mheasartha den Leathsféar Thuaidh. Tugtar cnónna castáin ar na cnónna inite a tháirgeann siad. Níl aon ghaol idir na castáin agus castáin uisce, tiúbair a thagann ón phlanda luibheach uisceach Eleocharis dulcis san fhine Cyperaceae.

Catagóir: Plandaí
Tá níos mó ná áit amháin in Éirinn a bhfuil an t-ainm Achadh Mór air: Achadh Mór, Contae an Longfoirt (Ardach): baile fearainn i gContae an Longfoirt Achadh Mór, Contae an Longfoirt (Gránard): baile fearainn i gContae an Longfoirt Achadh Mór, Contae an Longfoirt (Ráth Claon): baile fearainn i gContae an Longfoirt Achadh Mór, Contae Fhear Manach: baile fearainn i gContae Fhear Manach Achadh Mór, Contae Laoise (An Choill Uachtarach): baile fearainn i gContae Laoise Achadh Mór, Contae Laoise (Tigh na hInse): baile fearainn i gContae Laoise Achadh Mór, Contae Liatroma (Eanach Duibh): ionad daonra agus baile fearainn i gContae Liatroma Achadh Mór, Contae Liatroma (An Chluain): baile fearainn i gContae Liatroma Achadh Mór, Contae Liatroma (Cill Osnat): baile fearainn i gContae Liatroma Achadh Mór, Contae Liatroma (Droim Dhá Thiar): baile fearainn i gContae Liatroma Achadh Mór, Contae Liatroma (Maothail): baile fearainn i gContae Liatroma Achadh Mór, Contae Liatroma (Ros Inbhir): baile fearainn i gContae Liatroma Achadh Mór, Contae Mhaigh Eo (Coistealaigh): ionad daonra, paróiste dlí, baile fearainn, agus toghroinn i gContae Mhaigh Eo Achadh Mór, Contae Mhaigh Eo (Muraisc): baile fearainn i gContae Mhaigh Eo Achadh Mór, Contae Uíbh Fhailí: baile fearainn i gContae Uíbh Fhailí

Catagóir: Tíreolaíocht na hÉireann
Tá níos mó ná áit amháin in Éirinn a bhfuil an t-ainm An Cnoc Iarthach air: An Cnoc Iarthach, Contae Chiarraí: baile fearainn i gContae Chiarraí An Cnoc Iarthach, Contae Chorcaí: baile fearainn i gContae Chorcaí An Cnoc Iarthach, Contae Mhaigh Eo: baile fearainn i gContae Mhaigh Eo

Catagóir: Tíreolaíocht na hÉireann
Ba scríbhneoir Gaeilge é Máirtín Ó Cadhain (13 Feabhra 1906 – 18 Deireadh Fómhair 1970) agus áirítear é ar dhuine de na scríbhneoirí próis is mó i stair litríocht na Nua-Ghaeilge. Foilsíodh trí úrscéal agus sé bhailiúchán gearrscéalta leis, chomh maith le hailt, aistriúcháin, léachtaí, béaloideas a bhailigh sé agus go leor eile. Cré na Cille an t-úrscéal an saothar is mó cáil a scríobh sé, agus aithnítear na gearrscéalta in An Braon Broghach go forleathan mar shárshaothair. Aithnítear cuid dá ghearrscéalta ar sheoda na litríochta nua-aimseartha. Meastar go coitianta go bhfuil Cré na Cille ar an úrscéal is úire agus is bunúsaí a tháinig ó aon scríbhneoir Éireannach ó aimsir James Joyce. Deirtear gur athchruthaigh Ó Cadhain prós na Gaeilge agus gur fhág léitheoirí is scríbhneoirí na teanga araon faoi chomaoin mhór aige. Ba mhúinteoir scoile, sclábhaí feirme, ball d'Óglaigh na hÉireann, agóidí, aistritheoir le Rannóg an Aistriúcháin agus ollamh le Gaeilge é freisin. Ba mhinic é sáite i bhfeachtais pobail agus teanga agus chaith sé seal ina ghéibheannach. Déantar staidéar ar a shaothair ar chúrsaí tríú agus dara leibhéal in Éirinn agus ar fud an domhain.

Catagóir: Scríbhneoirí Éireannacha
Tá go leor leor áiteanna in Éirinn darb ainm Baile an Mhuilinn — beagnach céad acu. Tá áit a bhfuil an t-ainm seo uirthi i 29 as na 32 contae. Mar shampla: Baile an Mhuilinn (Baile Átha Cliath) Baile an Mhuilinn, Contae Chiarraí (Cill Cholmáin) Baile an Mhuilinn, Contae Chill Dara Baile an Mhuilinn, Contae na Gaillimhe

Catagóir: Tíreolaíocht na hÉireann
Toradh tirim le cuid mhaith síolta a fhaightear ó roinnt cairpéal. Nuair a bhíonn sé aibí, osclaíonn sé trí chomhlaí, póir nó claibín, nó trí bhriseadh neamhrialta. Tugtar an t-ainm céanna ar an struchtúr ar ghas a chuimsíonn spóir i raithneach, caonach is aelusanna, a réabann nuair a bhíonn aibí chun a bhfuil ann a fhuascailt.

Catagóir: Plandaí
Is é atá sa chainneann (Allium ampeloprasum var. porrum) ná planda ilbhliantúil le duilleoga stropa-chruthacha in dhá líne mar thruaill. Meastar go bhfuil sé dúchasach don Eoraip. Saothraítear go forleathan é anois mar ghlasra crua gairdín atá an-ghaolmhar leis an oinniún. Bánaítear an duillestoc is na bunduilleoga le n-ithe. Siombail náisiúnta na Breataine Bige.

Catagóir: Plandaí
Crann a fhásann go tapa suas le 25 m ar airde le hadhmad an-bhog an-éadrom is ea balsa. Dúchasach do Mheiriceá trópaiceach. Na duilleoga ubhchruthach ciorclach, 30 cm ar leithead. Na bláthanna 15 cm ar fhad, bán.

Catagóir: Plandaí